Amalie Skram var født og opvokset i [[Bergen]], og allerede som 18-årig blev hun i 1864 gift med den 9 år ældre skibsfører Bernt Müller. Efter 13 år i et ulykkeligt ægteskab, hvor parret nåede at få to sønner, Jacob og skuespilleren [[Ludvig Müller (skuespiller)|Ludvig Müller]], søgte Skram [[skilsmisse]] og flyttede til [[Kristiania]] (Oslo). Her begyndte hun at skrive, og i 1884 flyttede hun til [[København]] og blev gift med den danske forfatter [[Erik Skram]]. I ægteskabet med Erik Skram fik hun datteren Johanne. At kombinere familielivet og forfatterskabet blev så svært for Amalie Skram, at hun i perioder led af psykiske problemer og til sidst lod sig indlægge på sindssygehospitalet [[Sct. Hans Hospital|Skt. Hans]]. I 1899 blev hun separeret.
Historie Lister_over_personer